Ons was heerlike verras met die netjiese en pragtige plek! Ruim kamers en sitkamer met 'n groot skerm televisie met volle DStv. Boonop het die vriendelike gasvrou ons gul ontvang en die vars melk, vrugtesap en waatlemoen was 'n heerlike lafenis op 'n baie warm dag. Boonop is daar 'n pragtige, privaat stoep wat uitkyk oor die mooi vallei. Volgende keer bly ons langer! Ideale plek om die Baviaanspoort vanaf te ontdek!
Vriendelike ontvangs met 'n warm plattelandse gasvryheid. Dankie vir goeie advies om ons verblyf en ervaring van Patensie onvergeetlik te maak. 'n Fees en waarde vir geld om in 'n eenheid te bly waar netheid en gerief as belangrike geag word.
Ons is vriendelik verwelkom deur ons gasvrou. Die huis is ruim en baie goed ingerig. Ek sal dit vir enige iemand aanbeveel!
Dit is veel meer mooier in lewende lywe en ons kleinkind was in sy noppies. Dit was 'n baie lekker ervaring. Ons was heel stom geslaan deur die gas vryheid van die eienaars van Highview gaste huis. Die plek was baie netjies en skoon. Die dorpie het nie veel aktiwiteite nie maar die stilte en die gasvryheid van die mense maak op vir daai tekort.
Wonderlike mense wat net wil hê jy moet tuis voel. Na 'n lang dag wat ons Gamkaskloof en Baviaanskloof gery het, was die rustigheid so welkom. Alhoewel elke kamer sy eie televisie het, het ons dit nie eers aangesit nie, want die rustigheid was vir ons genoeg. Ek het in die mooiste tuin gaan sit, by 'n watervalletjie en net die skoonheid om my met waardering beleef. Die plekkie is 'n spieëlbeeld van die pragtige mensies wat daar bly.
Sal beslis weer by julle tuisgaan. Dit is 'n lieflike plek met genoeg spasie. Die ontvangs was baie hartlik en opreg. Ons het lekker gesels met Mike en Carmille!